ເພີ່ມທະວີການຮ່ວມມືລະຫວ່າງນະຄອນດ່າໜັງແລະບັນດາທ້ອງຖິ່ນຂອງລາວ
ຄະນະຜູ້ແທນນະຄອນ ດ່ານັ້ງ ເຮັດວຽກຢູ່ແຂວງ ເຊກອງ
ໃນຂອບເຂດການຢ້ຽມຢາມ ແລະ ເຮັດວຽກ ຢູ່ບັນດາແຂວງພາກກາງ ແລະ ພາກໃຕ້ ຂອງລາວ ຄະນະການນຳນະຄອນດ່າໜັງ, ໂດຍ ທ່ານ ຫງວຽນຊວນແອັງ ປະທານສາພາປະຊາຊົນນະຄອນ ນຳໜ້າຄະນະ, ໄປຢ້ຽມຢາມ ແລະ ເຮັດວຽກ ກັບການນຳຄະນະພັກແຂວງ, ອຳນາດການປົກຄອງ ແຂວງອັດຕະປື ແລະ ແຂວງເຊກອງ. ທີ່ບັນດາການເຮັດວຽກ, ທ່ານ ຫງວຽນຊວນແອັງ ໄດ້ລາຍງານສະພາບ ການພັດທະນາ ເສດຖະກິດ-ສັງຄົມ ແລະ ທິດທາງການພັດທະນາ ຂອງດ່າໜັງ. ທ່ານ ຫງວຽນຊວນແອັງ ເນັ້ນໜັກວ່າ: ພັກ, ລັດ ແລະ ປະຊາຊົນຫວຽດນາມ ເວົ້າລວມ, ອົງຄະນະພັກ ແລະ ປະຊາຊົນນະຄອນດ່າໜັງ ເວົ້າສະເພາະ ຍາມໃດກໍ່ຖືເປັນສຳຄັນ ແລະ ເພີ່ມພູນຄູນສ້າງສາຍພົວພັນມິດຕະພາບທີ່ເປັນມູນເຊື້ອ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານ ລະຫວ່າງ ສອງປະເທດ ຫວຽດນາມ-ລາວ.
ການນຳແຂວງອັດຕະປື ແລະ ແຂວງເຊກອງ ໄດ້ລາຍງານກັບຄະນະການນຳນະຄອນດ່າໜັງ ກ່ຽວກັບສະພາບ ການພັດທະນາ ເສດຖະກິດ-ສັງຄົມ, ຕີລາຄາສູງບັນດາກິດຈະການ, ໂຄງການຮ່ວມມື, ການໜູນຊ່ວຍ ຂອງນະຄອນດ່າໜັງ ກັບສອງແຂວງ ໃນໄລຍະ 2013-2017. ບົດພື້ນຖານ ການສະເໜີຂອງແຂວງອັດຕະປື ແລະ ແຂວງເຊກອງ, ນະຄອນດ່າໜັງ ໄດ້ຕົກລົງ ບາງໂຄງການຮ່ວມມື ໃນໄລຍະ 2018-2022.
(ແຫຼ່ງຄັດຈາກ VOV)